โครเอเชียแอร์ไลน์

**โครเอเชียแอร์ไลน์** () เป็นสายการบินประจำชาติโครเอเชีย ที่มีสำนักงานใหญ่ในบูซิน กรุงซาเกร็บ สายการบินให้บริการเที่ยวบินสู่จุดหมายปลายทั้งภายในและระหว่างประเทศจากฐานการบินที่ท่าอากาศยานนานาชาติซาเกร็บและมีเมืองสำคัญในดูบรอฟนีก สปลิต และซาดาร์ ตั้งแต่เดือนพฤศจิกายน ค.ศ. 2004 โครเอเชียแอร์ไลน์เป็นสมาชิกของเครือข่ายพันธมิตรสายการบินสตาร์อัลไลแอนซ์

## ประวัติ

### ช่วงแรก
[right|thumb|[แมคดอนเนลล์ดักลาส เอ็มดี-80|แมคดอนเนลล์ดักลาส เอ็มดี-82ของโครเอเชียแอร์ไลน์ในอดีต (ค.ศ. 1991)]]
[right|thumb|[โบอิง 737|โบอิง 737-200 ของโครเอเชียแอร์ไลน์ในอดีต (ค.ศ.1992)]]
[right|thumb|[เอทีอาร์ 42|เอทีอาร์ 42-300 ของโครเอเชียแอร์ไลน์ในอดีต (ค.ศ. 2006)]]
สายการบินก่อตั้งขึ้นในเดือนมิถุนายน ค.ศ. 1991 โดยไม่มีเครื่องบินประจำการในฝูงบินและแนวโน้มเศรษฐกิจที่ไม่ดี ต่อมาสายการบินได้ทำข้อตกลงกับเอเดรียแอร์เวย์ในการเช่าแมคดอนเนลล์ดักลาส เอ็มดี-82 ในการให้บริการเที่ยวบินระหว่างซาเกร็บและสปลิต โครเอเชียแอร์ไลน์รับมอบโบอิง 737 จำนวนสามลำจากลุฟท์ฮันซ่า และเข้าเป็นสมาชิกของสมาคมขนส่งทางอากาศระหว่างประเทศ ในฐานะสายการบินแห่งชาติของประเทศโครเอเชียซึ่งพึ่งได้รับเอกราช สายการบินได้ทำการบินเที่ยวบินระหว่างประเทศเที่ยวแรกในวันที่ 5 เมษายน ค.ศ. 1992 จากซาเกร็บสู่แฟรงก์เฟิร์ต

ในปี 1993 สายการบินได้รับมอบเอทีอาร์ 42 จำนวนสองลำและ 737 อีกสองลำ สายการบินได้เปิดสำนักงานในหลายๆ ประเทศในยุโรปและยังเข้าซื้อบริษัทท่องเที่ยว Obzor เพื่อทำการจัดแพ็กเกจทัวร์ให้กับสายการบิน ภายในปี 1994 โครเอเชียแอร์ไลน์ได้ขนส่งผู้โดยสารคนที่หนึ่งล้าน โดยในปีเดียวกันสายการบินได้ให้บริการเที่ยวบินแก่สมเด็จพระสันตะปาปายอห์น ปอลที่ 2 ในการท่องเที่ยวโครเอเชีย

ในปี 1995 สายการบินได้รับมอบเอทีอาร์ 42 อีกหนึ่งลำ และได้ต้อนรับผู้โดยสารคนที่สองล้าน ในปี 1996 โครเอเชียแอร์ไลน์เป็นสายการบินแรกที่ทำการบินสู่ซาราเยโวภายหลังสงครามบอสเนีย ในปี 1997 สายการบินได้รับมอบแอร์บัส เอ320 ลำแรกในชื่อ *Rijeka* ในปี 1998 สายการบินได้รับมอบแอร์บัส เอ319 ลำแรกในชื่อ *Zadar* ในปีเดียวกันนั้นโครเอเชียแอร์ไลน์ได้เข้าเป็นสมาชิกของสมาคมสายการบินยุโรป (AEA) ในปี 1999 โครเอเชียแอร์ไลน์ได้รับมอบอากาศยานแอร์บัสอีกสองลำ และได้เริ่มขายชิ้นส่วนสำหรับอากาศยานของโบอิง สายการบินได้ขนส่งผู้โดยสารคนที่ห้าล้าน

## กิจการองค์กร
### กรรมสิทธิ์บริษัท
โครเอเชียแอร์ไลน์เป็นบริษัทร่วมหุ้น โดยมีหุ้นมูลค่า 122.622 ล้านกูนา และแบ่งออกเป็นหุ้นสามัญจำนวน 92.388 ล้านหุ้น

### ผลประกอบการ
ผลประกอบการของโครเอเชียแอร์ไลน์ระว่างปีค.ศ. 2007 - 2023 มีดังนี้:

## จุดหมายปลายทาง
ณ เดือนกรกฎาคม ค.ศ. 2024 โครเอเชียแอร์ไลน์ให้บริการเที่ยวบินสู่จุดหมายปลายทางดังต่อไปนี้:

### ข้อตกลงการบินร่วม
โครเอเชียแอร์ไลน์ได้มีข้อตกลงการบินร่วมกับสายการบินดังต่อไปนี้:

* แอร์แคนาดา
* แอร์ฟรานซ์
* แอร์อินเดีย
* เอเชียนาแอร์ไลน์
* ออสเตรียนแอร์ไลน์
* บรัสเซลส์แอร์ไลน์
* อิตาแอร์เวย์
* เคแอลเอ็ม
* ลอตโปลิชแอร์ไลน์
* ลุฟท์ฮันซ่า
* สแกนดิเนเวียนแอร์ไลน์ซิสเต็ม
* สิงคโปร์แอร์ไลน์
* สวิสอินเตอร์แนชนัลแอร์ไลน์
* ตัปแอร์ปูร์ตูกัล
* เตอร์กิชแอร์ไลน์
* ยูไนเต็ดแอร์ไลน์

## ฝูงบิน
[thumb|[แอร์บัส เอ220-300 ของโครเอเชียแอร์ไลน์]]
[thumb|[แอร์บัส เอ319-100 ของโครเอเชียแอร์ไลน์]]
[right|thumb|[เดอ ฮาวิลแลนด์ แคนาดา แดช 8#ซีรีย์ 400|เดอ ฮาวิลแลนด์ แคนาดา แดช 8 คิว400 ของโครเอเชียแอร์ไลน์]]

### ฝูงบินปัจจุบัน
ณ เดือนกันยายน ค.ศ. 2025 โครเอเชียแอร์ไลน์มีเครื่องบินประจำการในฝูงบินดังนี้:

โครเอเชียแอร์ไลน์มีอายุฝูงบิน 17.8 ปี

### ฝูงบินในอดีต
โครเอเชียแอร์ไลน์เคยให้บริการเครื่องบินดังต่อไปนี้:

## อ้างอิง

## แหล่งข้อมูลอื่น

*

หมวดหมู่:สายการบินประจำชาติ
หมวดหมู่:สายการบินสัญชาติโครเอเชีย
หมวดหมู่:สายการบินที่ก่อตั้งในปี พ.ศ. 2532